
A V I Z

asupra propunerii legislative privind continuarea realizării obiectivului de investiţii “Centrala Nuclearoelectrică Cernavodă - 5 x 700 MWe”.

Cu adresa nr.136 din 5 iunie 2000, înregistrată sub nr.540/XVIII/11 din 5 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.


În şedinţa din 15 iunie 2000, Comisia juridică, de disciplină şi imunităţi a examinat propunerea legislativă  şi a hotărât, cu majoritate de voturi, să o avizeze favorabil, cu recomandarea pentru comisia sesizată în fond de a solicita Punctul de vedere al Guvernului şi de a ţine seama de conţinutul său precum şi de observaţiile şi propunerile de tehnică legislativă din Avizul favorabil nr.580/27.05.2000, al Consiliului Legislativ. 



Având în vedere conţinutul juridic şi obiectul reglementării, propunerea legislativă face parte din categoria legilor ordinare. 

